Here is a page extracted from Wikipedia that may contain CSS, HTML, and a lot of unformatted text.

Title: A Time to Kill (cinta de 1996)
Content: A Time to Kill (títol orichinal en anglés, Un tiempo ta matar en aragonés, enguerada en Aragón con o títol en castellano de Tiempo de matar) ye una cinta de drama chudicial estausunidense de l'anyo 1996 dirichida por Joel Schumacher seguntes un guión adaptau por Akiva Goldsman, basau en a novela A Time to Kill de John Grisham (qui tamién n'estió productor) producida por Arnon Milchan, John Grisham, Michael Nathanson y Hunt Lowry, con una dirección de fotografía de Peter Menzies Jr. y una Banda Sonora Orichinal d'Elliot Goldenthal. En l'elenco d'a cinta podemos trobar a actors como Sandra Bullock, Samuel L. Jackson, Matthew McConaughey, Kevin Spacey, Brenda Fricker, Oliver Platt, Charles S. Dutton, Donald Sutherland, Ashley Judd, Patrick McGoohan y Kiefer Sutherland. Ya la segunda cinta dirichida por Joel Schumacher basada en una novela de John Grisham, dezaga de The Client en 1994.

A Time to Kill recibió mesmo criticas positivas que negativas, pero tenió prou exito de publico, con un recaudo de 152 millons de dólars. Ye una cinta ambientada en Mississippi y con escenas rodadas en Canton y Jackson (Mississippi); Tampa (Florida); y London (Ontario, Canadá).

Argumento 
Tonya Hailey ye una nina afroamericana que vive con a suya familia en a ciudat de Canton, en Mississippi. Cuan torna de fer a compra en una botiga y torna enta la suya casa, ye asaltada por un colla que, dimpués d'escarapeliar-la salvachement, la violan, la enforcan y la avientan en un río en dando-la por muerta. Os violadors son dos hombres blancos d'o lugar, Billy Ray Cobb y James Willard. Pwro Tonya ha sobreviviu y ha dau a la Policía detalles d'o brutal crimen suficients como ta que lo sheriff local pueda arrestar-los y ficarlos en a garchola ta lo suyo chudicio.

Lo pai de Tonya, Carl Lee Hailey, decide visitar a un Avogau blanco, Jake Brigance, a qui conoix porque d'antes mas heba estau Avogau esfensor d'o suyo chirmán Lester. Cuan charra con él, Brigance admite que ue posible que los asaltans sían liberaus, en estar éls blancos y la victima negra y escayecer-se los feitos en l'estau de Mississippi y en un condau a on la mayoría d'os suyos habitants son de raza blanca. Brigance li diz que si oxo s'escayecise él los mataría, pero Brigance no li comunica ixo a lo sheriff. O día d'o chudicio, cuan os violadors salen d'a sala d'o chudicio, Carl Lee lis dispara con un rifle automatico y los mata, dabant de toz os espectadors d'o chudicio, que quedan atonitos; en l'ataque resulta feriu l'aduyant d'o sheriff Dwayne Looney, qui como consecuencia pierde una d'as suyas garras.

Deteniu por o sheriff, Brigance decide estar lo suyo Avogau esfensor, en sentir que él mesmo tamién ye una mica culpable en no haber dito cosa a lo sheriff. Cuan los feitos se difunden y lo caso gana notoriedat o fiscal d'o districto Rufus Buckley decide intervenir en creyendo que si logra la condena ixo favoriará la suya carrera politica, en estar candidato a Gubernador de l'estau y lo suyo obchectivo ye conseguir una condena de pena de muerte ta Carl Lee. Amás, o chuez Omar Noose niega un treslau de churisdicción que Brigance heba solicitau en buscando un condau a on no bi hese mayoría de población blanca, en considerar que un churau composau por negros será mas favorable a l'acusau.

D'atra man Freddie Lee Cobb, lo chirmán d'un d'os violadors muertos, solicita l'aduya d'o Ku Klux Klan ta vengar-se de Carl Lee. Brigance, por a suya part, solicita l'aduya de Harry Rex Vonner, un d'os suyos amigos, Avogau especialista en esvurcios, y de Lucien Wilbanks, un antigo activista en a luita por os dreitos civils que li heba cediu o bufete en estar inhabilitau en l'estau de Mississippi como Avogau en haber-se barallau con a Policía. Tamién recibe una inesperada contribución con una estudiant de Dreito, Ellen Roark.

Lo priemr día de chudicio, lo Ku Klux Klan organiza una manifestación dabant d'os Chuzgaus que remata en una baralla con os habitants negros d'o lugar, con o refirme de bellos blancos. En ixe ambient comencipia lo chudicio, habendo amás bellun d'os churaus que dende lo primer momento amuestran a suya hostilidat a Carl Lee y preban d'influyir en os suyos companyers de churau.

Elenco

Banda sonora 
A Banda Sonora Orichinal d'a cinta ye obra d'Elliot Goldenthal, estando toz os temas composaus por él menos dos: Take My Hand, Precious Lord, cantau por o grupo de musica gospel The Jones Sisters, y cantau una segunda vegada, ista por a cantaire de gospel Cissy Houston.

Premios 
{|class="wikitable" style="font-size: 90%;" 
|- 
! style="background:#ABD2D0;" | Premio 
! style="background:#ABD2D0;" | Calendata 
! style="background:#ABD2D0;" | Edición 
! style="background:#ABD2D0;" | Categoría 
! style="background:#ABD2D0;" | Premiau 
! style="background:#ABD2D0;" | Notas 
|- 
| rowspan=1|Premios Globos d'Oro
| 1997 
| 54ena edición
| Nominau a lo Globo d'Oro a lo Millor Actor Segundario
| Samuel L. Jackson
|- 
| rowspan=2|Premios NAACP Image
| 1997 
| 28ena edición
| NAACP Image a la Millor Cinta
| A Time to Kill
|- 
| 1997 
| 28ena edición
| Nominau a lo NAACP Image a lo Millor Actor Segundario| Samuel L. Jackson
|- 
| rowspan=2|Premios MTV Movie & TV| 1997 
|  
| Nominada a lo MTV Movie a la Millor Actriz
| Sandra Bullock
|- 
| 1997 
|  
| MTV Movie a la Millor Revelación Actuant| Matthew McConaughey|- 
| rowspan=1|Premios Golden Raspberry| 1997 
| 20ena edición
| Nominada a lo Premio Golden Raspberry a lo Pior Guión d'una Cinta con recaudo de mas de 100 millons de dólars(premio especial en a edición de 1997)
| A Time to Kill 
|}

 Critica 
As criticas a A Time to Kill estioron en cheneral bien favorables. Tanimientres, mas que mas en Francia habió polemica en considerar que la cinta yera faborable a bel tipo de chusticiero u de persona que busca venganza fuera d'a lei, en considerar que lo personache de Carl Lee Hailey en asasinar a los violadors de su filla fuera de cualsiquier norma legal; se plegó mesmo a cambiar o nombre previsto d'a cinta en o país, de Le Droit de tuer a Le Droit de tuer?, en adhibindo un interrogant a lo títol en francés (Dreito a matar en aragonés). Parixe haber-ie consenso en que se tracta d'una cinta masiau larga (tien una durada de 149 minutos) y que ye masiau superficial y tamién en criticar a suys postura en relación con a pena de muerte, que parixe que la cinta chustifica.

Roger Ebert en o Chicago Sun Times deciba, en atorgando-li tres estrelas de cuatro, que:

Rodolfo Sánchez en Sensacine afirma que:

 Se veiga tamién 
 Cine en 1996.
 Cintas de 1996.

 Referencias 

 Vinclos externos 
  A Time to Kill en Internet Movie Database.
  A Time to Kill en AllMovie.
  A Time to Kill en TCM Movie Database.
  A Time to Kill en Box Office Mojo.
  /  A Time to Kill en FilmAffinity.
  A Time to Kill en a Encyclopædia Britannica.
  A Time to Kill en l' American Film Institute Catalog de lAmerican Film Institute''.
  A Time to Kill en Allociné.
  A Time to Kill en Rotten Tomatoes.
  A Time to Kill en Internet Movie Database.

Cintas ambientadas en Mississippi
Cintas ambientadas en os anyos 1990
Cintas con banda sonora orichinal d'Elliot Goldenthal
Cintas con dirección de fotografía de Peter Menzies Jr.
Cintas con guión d'Akiva Goldsman
Cintas d'Estaus Unius
Cintas de cine de chudicios
Cintas de cine de drama
Cintas dirichidas por Joel Schumacher
Cintas en anglés
Cintas interpretadas por Ashley Judd
Cintas interpretadas por Brenda Fricker
Cintas interpretadas por Charles S. Dutton
Cintas interpretadas por Donald Sutherland
Cintas interpretadas por Kevin Spacey
Cintas interpretadas por Kiefer Sutherland
Cintas interpretadas por Matthew McConaughey
Cintas interpretadas por Oliver Platt
Cintas interpretadas por Patrick McGoohan
Cintas interpretadas por Samuel L. Jackson
Cintas interpretadas por Sandra Bullock
Cintas producidas por Arnon Milchan
Cintas producidas por Hunt Lowry
Cintas producidas por John Grisham
Cintas producidas por Michael Nathanson
Cintas rodadas en Florida
Cintas rodadas en Mississippi
Cintas rodadas en Ontario